من هون نحنا يابشــــــــر من هون
من قصة عمر من بسمة الايام للايام
من صوت بيجيه بالبكي ع البال
من كوخ من عرزال من موال
مــن داليه وعنقود من توته
من غيمة بلاد المطر
من هون
من دندنة ريح الشمال
من رجفة الالحان ع تم الوتر
من عاطفه ما بتنحكى
من طفل ع شفاف الزهر بسمه
من جبين سافر بالدني مشوار
من ام سهرانه ع مرضانين
من ريح بتخزق ورق تشرين
من صوت اخرس خانته الكلمه
من بسمله بوج الصبح تنقال
من الف ايد وايد ع بتدعي
من خاطرك ودي الي مرسال
من هون نحنا يابشــــــــر من هون
من هون